b'\n_START_ARTICLE_\nThomas Parr\n_START_PARAGRAPH_\nThomas Parr oli englantilainen mies, jonka tunnettu legenda v\xc3\xa4itt\xc3\xa4\xc3\xa4 el\xc3\xa4neen 152-vuotiaaksi. Viskimerkki Old Parr on nimetty h\xc3\xa4nen mukaansa._NEWLINE_Parrin kerrotaan syntyneen vuonna 1483 l\xc3\xa4hell\xc3\xa4 Shrewsburya ja menneen naimisiin ensimm\xc3\xa4ist\xc3\xa4 kertaa 80-vuotiaana. V\xc3\xa4itet\xc3\xa4\xc3\xa4n, ett\xc3\xa4 Parr sai noin 100-vuotiaana aviottoman lapsen. H\xc3\xa4nen v\xc3\xa4itet\xc3\xa4\xc3\xa4n menneen uusiin naimisiin 122 vuoden i\xc3\xa4ss\xc3\xa4, jossa virallisesti kaikkien aikojen vanhimmaksi ihmiseksi tunnustettu Jeanne Calment jo kuoli._NEWLINE_Thomas Parr haudattiin 15. marraskuuta 1635. _NEWLINE_Runoilija John Taylor kirjoitti Parrin kuoltua h\xc3\xa4nest\xc3\xa4 runon  The Old, Old, Very Old Man or the Age and Long Life of Thomas Parr. Uskottaviksi luonnehdittujen l\xc3\xa4hteiden mukaan Parr oli el\xc3\xa4m\xc3\xa4ns\xc3\xa4 viimeiset vuosikymmenet sokea ja huonokuntoinen. _NEWLINE_On my\xc3\xb6s esitetty Parrin pitk\xc3\xa4ik\xc3\xa4isyyden johtuvan sekaannuksesta h\xc3\xa4nen samannimisen isois\xc3\xa4ns\xc3\xa4 kanssa. Legendaa on tutkittu, ja on k\xc3\xa4ynyt ilmi, ett\xc3\xa4 samassa talossa olivat itse asiassa aikojen kuluessa el\xc3\xa4neet sek\xc3\xa4 is\xc3\xa4, poika ett\xc3\xa4 pojanpoika, joiden kaikkien nimi oli Thomas Parr. _NEWLINE_Hieman samankaltainen legenda on brittil\xc3\xa4isen Henry Jenkinsin tarina. Miehen v\xc3\xa4itettiin syntyneen vuonna 1501 ja kuolleen joulukuussa 1670, jolloin h\xc3\xa4n olisi ollut 169-vuotias.'